|  |  |  |  |  |  |
| --- | --- | --- | --- | --- | --- |
| # | **נוסח ברכה**  | **הסבר** | **פותח בברכה**  | **חותם בברכה** | **מיקום הברכה בסדר**  |
| 1 | **ברוך אתה ה' אלוקינו מלך העולם שהכל ברא לכבודו** | מברכים את האנשים שמכבדים את החתן והכלה בחתונתם.  | ברכה ראשונה פותחת בברכה | ברכה קצרה ולכן לא חותמת בברוך | ברכת האורחים והאירוע לפני ''צלילה'' לתוך ברכת החתן והכלה.  |
| 2 | **ברוך אתה ה' אלוקינו מלך העולם יוצר האדם** | ברכה על יצירת האדם, אשר ממנו נבראה חוה אשתו.  | פותחת בברוך כיוון שהברכה הקודמת לא סיימה בברוך  | ברכה קצה ולכן לא חותמת בברוך | ברכה אשר ''מקדימה'' את הברכה הבאה. |
| 3 | **ברוך אתה ה' אלוקינו מלך העולם** **אשר יצר את האדם בצלמו בצלם דמות תבניתו, והתקין לו ממנו בנין עדי עד, ברוך אתה ה' יוצר האדם** | ברכה על יצירת נשמה (צלם) וגוף (תבנית) של האדם הראשון, ובריאת האשה (בנין) ממנו, ומהם ממשיך להיווצר עולם עד סוף הדורות (עדי עד) | פותחת בברוך כיוון שהיא התחלה של הקבוצה השניה בשבע הברכות (כמוסבר לעיל) | ברכה ארוכה גם חותמת בברוך.  | מברכים ומודים על בריאתם של אדם וחוה, מהם נוצרו כל הדורות, עד הגיענו לחתונה זו.  |
| 4 | **שוש תשיש ותגל העקרה, בקבוץ בניה לתוכה בשמחה, ברוך אתה ה' משמח ציון בבניה** | תשמח ירושלים (עקרה – ללא בית המקדש) בהתקבצות בני ישראל מקצוות העולם לתוכה | ברכה הסמוכה לחברתה אינה פותחת בברוך | ברכה שאינה פותחת בברוך חותמת בברוך | מזכירים את ירושלים בשמחתה, לאור הפסוק בתהילים (קל''ז)... אם לא אעלה את ירושלים על ראש שמחתי  |
| 5 | **שמח תשמח ריעים האהובים, כשמחך יצירך בגן עדן מקדם, ברוך אתה ה' משמח חתן וכלה** | מברכים ומתפללים לשמחתם המלאה של החתן והכלה (רעים אהובים), כמו שה' שימח בשמחת חתונת אדם וחוה (יצירך) בגן עדן הקדום משחר הבריאה | ברכה הסמוכה לחברתה אינה פותחת בברוך | ברכה שאינה פותחת בברוך חותמת בברוך | הברכה הינה על הצלחתם של החתן והכלה בכל מעשה ידיהם לאורך כל שנות חייהם המשותפות. לכן מסיימת חתן וכלה – הצלחה של החתן והצלחה של הכלה.  |
| 6 | **ברוך אתה ה' אלוקינו מלך העולם**  **אשר ברא ששון ושמחה, חתן וכלה, גילה, רינה, דיצה, חדוה, אהבה ואחוה ושלום וריעות, מהרה ה' אלהינו ישמע בערי יהודה ובחוצות ירושלים קול ששון וקול שמחה, קול חתן וקול כלה, קול מצהלות חתנים מחופתם ונערים ממשתה נגינתם, בא"י משמח חתן עם הכלה.** | מברכים את החתן והכלה בעשרה לשונות של שמחה, שיהיו שמחים ומדובקים ביניהם בכל המובנים ובכל השמחות.מתפללים ששמחות כאלו ואחרות יישמעו בהרי יהודה ובחוצות ירושלים.  | למרות שזו ברכה הסמוכה לחברתה, היא פותחת בברוך כיוון שהיא גם ברכה מיוחדת, הנאמרת לבדה בשבעת ימי המשתה, אם אין עשרה גברים.כיוון שייתכן שתהיה ברכה יחידה – היא פותחת בברוך.  | ברכה ארוכה חותמת בברוך.  | הברכה המרכזית והחשובה מבין הברכות, שיזכו החתן והכלה להיות מאוחדים עד מאה ועשרים בשמחה ובטוב לבב. לכן נוסח הברכה הוא חתן **עם** הכלה – בניגוד לברכה הקודמת שם אומרים חתן וכלה. |
| 7 | **ברוך אתה ה' אלוקינו מלך העולם בורא פרי הגפן**  | ברכת על היין כמו בכל קידוש ושמחה.  | למרות שהיא סמוכה הינה ברכה חשובה לעצמה | ברכה קצרה אינה חותמת בברוך.  | בשבע הברכות בחופה מקדימים ברכה זו להיות ראשונה מבין הברכות.  |